Rozsudok Všeobecného súdu z 18. októbra 2023 – Ryanair/Komisia (Nordica; COVID-19)
(vec T-769/20)1
(„Štátna pomoc – Estónsky trh leteckej dopravy – Pomoc poskytnutá Estónskom v prospech leteckej spoločnosti v rámci pandémie COVID-19 – Rekapitalizácia a poskytnutie pôžičky so subvencovaným úrokom spoločnosti Nordica – Rozhodnutie o nevznesení námietok – Dočasný rámec štátnej pomoci – Opatrenie určené na nápravu vážneho narušenia hospodárstva členského štátu – Rovnosť zaobchádzania – Sloboda usadiť sa – Slobodné poskytovanie služieb – Povinnosť odôvodnenia“)
Jazyk konania: angličtina
Účastníci konania
Žalobkyňa: Ryanair DAC (Swords, Írsko) (v zastúpení: F.-C. Laprévote, E. Vahida, V. Blanc, S. Rating, I.-G. Metaxas Maranghidis a D. Pérez de Lamo, advokáti)
Žalovaná: Európska komisia (v zastúpení: L. Flynn, C. Georgieva a S. Noë, splnomocnení zástupcovia)
Vedľajší účastník, ktorý v konaní podporuje žalovanú: Estónska republika (v zastúpení: N. Grünberg, splnomocnený zástupca)
Predmet veci
Svojou žalobou založenou na článku 263 ZFEÚ žalobkyňa navrhuje zrušenie rozhodnutia Komisie C(2020) 5616 final z 11. augusta 2020 o štátnej pomoci SA.57586 (2020/N) – Estónsko – COVID-19: Rekapitalizácia a pôžička so subvencovaným úrokom pre spoločnosť Nordica
Výrok rozsudku
Žaloba sa zamieta.
Ryanair DAC znáša svoje vlastné trovy konania a je povinný nahradiť trovy konania, ktoré vznikli Európskej komisii.
Estónska republika znáša svoje vlastné trovy konania.
____________
1 Ú. v. EÚ C 62, 22.2.2021.